LT
2022 11 23
Europos Sąjungos oficialusis leidinys
L 303/19
KOMISIJOS DELEGUOTASIS REGLAMENTAS (ES) 2022/2291 2022 m. rugsėjo 8 d. kuriuo iš dalies keičiamos Europos Parlamento ir Tarybos reglamento (ES) 2019/1021 dėl patvariųjų organinių teršalų I priedo nuostatos dėl heksachlorbenzeno (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1021 dėl patvariųjų organinių teršalų (1), ypač į jo 15 straipsnio 1 dalį, kadangi: (1)
Reglamentu (ES) 2019/1021 įgyvendinami Sąjungos įsipareigojimai pagal Stokholmo konvenciją dėl patvariųjų organinių teršalų (2) ir 1979 m.
Tolimų tarpvalstybinių oro teršalų pernašų konvencijos Protokolą dėl patvariųjų organinių teršalų (3);
(2)
Reglamento (ES) 2019/1021 3 straipsnio 1 dalyje nustatyta, kad, vadovaujantis 4 straipsniu, draudžiama gaminti, tiekti rinkai ir naudoti to reglamento I priede išvardytas chemines medžiagas – atskiras, esančias mišinių ar gaminių sudėtyje;
(3)
heksachlorbenzenas įtrauktas į Reglamento (ES) 2019/1021 I priedą, nenustatant netyčia susidarančio teršalų mikrokiekio ribinės vertės;
(4)
Reglamento (ES) 2019/1021 15 straipsnio 1 dalimi Komisijai suteikti įgaliojimai priimti deleguotuosius aktus, kuriais iš dalies keičiami esami I priedo įrašai, siekiant juos priderinti prie mokslo ir technikos pažangos;
(5)
Komisija nustatė, kad kai kuriose cheminėse medžiagose, mišiniuose ir gaminiuose, įskaitant pesticidus, chlorintuosius tirpiklius, rašalus, dangas, dažus ir dažomuosius miltelius, su mediena bei tekstile susijusius produktus ir plastikus, heksachlorbenzeno yra kaip priemaišos;
(6)
siekiant suteikti daugiau teisinio aiškumo ir palengvinti reikalavimų, susijusių su cheminių medžiagų, mišinių ar gaminių, kurių sudėtyje yra heksachlorbenzeno kaip netyčia susidarančio teršalų mikrokiekio, naudojimu, vykdymo užtikrinimą, heksachlorbenzeno kaip netyčia susidarančio teršalų mikrokiekio riba turėtų būti 10 mg/kg (0,001 % masės);
(7)
todėl Reglamentas (ES) 2019/1021 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis Reglamento (ES) 2019/1021 I priedas iš dalies keičiamas pagal šio reglamento priedą.
2 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
(1) OL L 169, 2019 6 25, p. 45.
(2) OL L 209, 2006 7 31, p. 3.
(3) OL L 81, 2004 3 19, p. 37.